Miestny úrad mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka  konaného 
dňa 18. decembra 2007

Materiál číslo:125 /2007

K bodu: Návrh na zvýšenie počtu zamestnancov o dvoch na oddeleniach bytovom a finančnom Miestneho úradu mestskej časti Bratislava-Petržalka

Predkladá:					Návrh uznesenia:

Marián Miškanin 				Miestne zastupiteľstvo  mestskej časti Bratislava - 
 prednosta 					Petržalka

					           s c h v a ľ u j e 

		zvýšenie počtu zamestnacov Miestneho úradu mestskej časti Bratislava-Petržalka o dvoch zo 148  na 150 zamestnancov a to na: 
		-     oddelenie bytové o jedného zamestnanca,
-	oddelenie finančné o jedného zamestnanca.

Spracovateľ:					
Helena Jantová
zam. referátu PPaM

Dôvodová správa

	
	Uznesením č. 84/2007 zo dňa 25. 9. 2007 bola od 1. októbra 2007 schválená vnútorná organizácia miestneho úradu  na  počet  148 zamestnancov.
	V súvislosti so zrušením príspevkovej organizácie Bytový podnik Petržalka bez právneho nástupcu s prechodom všetkých práv a záväzkov na zriadovateľa MČ Bratislava-Petržalka  prechádzajú niektoré činnosti na bytové a finančné oddelenie. Z uvedeného dôvodu žiadame zvýšiť počet zamestnancov o dvoch na počet 150 zamestnancov.
	Na bytovom oddelení sa jedná hlavne o zabezpečenie agendy súvisiace s prevodom bytov a nebytových priestorov do osobného vlastníctva, ako aj so zabezpečením agendy súvisiacej s výpoveďami nájmu bytu z dôvodu neplatenia nájomného a služieb spojených s nájmom bytov.
	Na finančnom oddelení na referáte učtovníctva sa jedná o vedenie evidencie platiteľov nájomného, učtovanie úhrad nájomného podľa jednotlivých platiteľov, zasielanie na Bytový podnik Petržalka s.r.o  mesačný prehľad neplatičov a ďalšie ekonomické činnosti súvisiace s agendou.